
De  Jove  et  fato 

in  P.  Vergili  Maronis  Aeneide. 

Sors.  Ad  significandam  fati  vim  in  Aeneide  usurpantur: 
sors,  eiusdem  stirpis  atque  sortiri,  qua  in  significatione  ua- 
turali  et  principali  invenitur  I.  507: 

iura  dabat  legesque  viris  operumque  laborem 
partibus  aequabat  iustis  aut  sorte  trahebat. 
eodem  sensu:  II.  201:  IX.  268  etc.  etc.    VI.  431: 

nec  vero  hae  sine  sorte  datae.  sine  iudice,  sedes: 
quaesitor  Minos  urnam  movet. 

Quo  loco  nonnulli  interpretes  „sors"  verterunt  vocabulo 
fati,  quod  autem  vitiosum  esse  existimo.  Hic  poeta  sui  tem- 
poris  mores  atque  consuetudines  in  coelicolas  transtulit.  Ut 
enim  Romani  sortiebautur  iudices,  sic  et  inferis  iudices  sorte 
dabat  .Juppiter  omnipotens  et  quaesitor  Minos  sorte  ductus 
urnam  movet. 

b)  significans  oracula,  dicta  deorum  ut  IV.  345: 

sed  nunc  Italiam  magnam  Gryneus  Apollo, 
Italiam  Lyciae  iussere  capessere  sortes. 
eodem  sensu:  VI.  72;  VII.  269;  XI.  110. 

c)  idem  valet  atque  exitus,  casus,  finis  ut  X.  450: 

....  sorti  pater  aecus  utriquest. 
XI,  165:  ....  sors  ista  senectae 

debita  erat  nostrae. 
pro  ea  quae  sorte  debita  sunt  senectae.     V.  190: 

Hectorei  socii,  Troiae  quos  sorte  suprema 
delegi  comites 
pro  quo  II.  507   dicitur:  urbis  captae  casus 

d)  sensum  fortunae  habens  ut  XII.  54: 

at  regin.i,  nova  puj^nae  conterrita  sorte, 
rtebat. 
jiro  (|Uo  IV.  603:  anceps  pu^nae  fuerat  fortuna  et  XII.  932: 
utere    sorte    tua    quod   ideni    atcjue    utere   fortuna  tua  (rebus 
secundis). 

Esse  autem  locos  c|ui,  quomodo  sit  sententia  ac  voluntas 
lectoris,  inter  se  confundere  et  alias  alii  verti  possint  facile 
intelletritur.     I.   13H: 

u(in  illi  imperium  pelagi  saevomque  tridentem 
sed  milii  sorte  datum  =  sorte  Jovis  ut  IV.  431  sive  fato. 
ideni   II.  555  et  VI.  761. 

Addendi  sunt  praeterea  duo  loci,  quibus  sors  cum  tato 
coniungitur.     VI.  72: 

hic  ego  namcjue  tuas  sortes  arcanaque  fata, 
dicta  meae  genti,  ponam, 
et  illud  X.  501: 

nescia  mens  hominum  fati  sortisque  tuturae 
c|ui  argumento  maximo  et  tirmissimo  sunt,  quod  usitata  de- 
tinitio:  soi*tem  dici  de  rebus  apertis,  de  certo  casu  —  de  rebus 
futuris,  de  fortuna  incognita  fatuni,  vitiosissima  est,  cuni 
Vl.  72  fata  Aeneae  aperta  sint  et  vicissim  X.  501  sors  ipse 
hominum  menti  incogiiita. 

(^uae  autem  sit  ratio  sortis  ad  Jovem  nullo  loco  quam- 
vis  valde  dolendum  sit  cognosci  potest. 

Casus.  Casus  apud  \'ergilium  frequentissime  ponitur 
notione  discriminum  rerum,  calamitatum,  quae  in  se  continent 
cum  errores  tum  labores  et  pericula,  quae  Aeneas  eiusc[ue 
comites  jterpessi  sunt  ac  itertulerunt  ut  I.  9;  I.  204;  I.  240; 
I.  599;  I.  754;  II.  10;  11.  750;  III.  183;  III.  265;  III.  505; 
III.  709;  VIII.  578;  IX.  277;  IX.  291;  IX.  514;  X.  61; 
XI.  244:  XII.  21;  XII.  32;  XII.  61.  In  principali  autem 
sigiiiticatione  e  verbo  cadtMidi  dcductus  reperitur  casus  V.  453: 

At  non  tardatus  casu  neque  territus  heros 
acrior  ad  pugnam  redit. 
et  idem  atque  ruina,  excidium  II.  507: 

urbis  uti  captae  casum  convolsaque  vidit 
limina  tectorum. 
pro  quo  V.  190  sors  scribitur. 

Ex  ambiguo  autem  sunt  loci  ut  I.  623: 

tempora  iam  ex  illo  casus  mihi  cognitus  urbi 
Troianae.  et  Y.  350: 
me  liceat  casus  misereri  insontis  amici. 
Illo    loco  vertatur:    iam   ex   iUo   tempore   cognitus   mihi 
excidium  urbis  Troianae  sive  sors;  fortuna  urbis:  hoc  autem 
loco    me    liceat    misereri  lapsum  sive  sortem  insontis  amici. 
Interpretationem  autem  quae  pura  et  emendata  sit  in  medio 
relinquo. 

Addendi  sunt  loci  quibus  casus  notione  facti,  rei  gestae, 
eventus  adhibitur,  ut  II.  105: 

tum  vero  ardemus  scitari  et  quaerere  casus. 
simili  modo  III.  299:  VIII.  533;  IX.  299. 

Restant  illi  I.  221;  I.  614;  U.  93;  II.  563  quibus  casus 
idem  valet  atque  sors  et  I.  615;  lU.  317;  YI.  531  quibus 
fati  sensum  habet.  Casus  eiusdem  stirpis  qua  cadere  plerum- 
que  rem  non  necessariam,  adventiciam,  fortem,  fortunam  notat 
ut  in  aliis  cognosci  potest  ex  IX.  211: 

si  quis  in  adversum  rapiat  casusve  deusve, 
te  superesse  velim. 
et  XU.  321: 

incertum  quis  tantam  Rutulis  laudem,  casusve  deusve 
attulerit 
quibus  locis  caeco  casu  opponitur  deorum  numen. 

Fortuna.  Fortuna  apud  A^ergilium  dupliciter  dicitur, 
ut  et  secunda  et  adversa  sive  inimica.     Priorem  vim  habent 

Fabrieius,  De  Jove  et  fato.  2 

in  aliis:    II.  386;    IV.  109;    VII.  243:    VII.  413;    Ylll.  15; 

VIII.  334:  IX.  240;  IX.  723;  X.  43;  X.  112;  X.  284;  X.  422; 
XI.  180;  XI.  413:  XI.  427:  XII.  436.  posteriorem  I.  240; 
I.  628;  V.  356;  V.  604;  V.  710;  VI.  62;  VI.  95;  VI.  533; 

IX.  41:  X.  435:  XI.  108.  Aliis  autem  locis  fortuna  congruit 
partim  cum  sortis  ut  III.  616;  IV.  603  pro  quo  revera  legi- 
nius  sors  in  XII.  54: 

at  regina,  nova  pugnae  conterrita  sorte, 

tlebat 
partini  cum  fati  ut  X.  49  et  XII.  677: 

et  quamcunque  viam  dederit  fortuna,  sequamur 
pro  (juibus  scribitur  V.  709  et  III.  7: 

....  quo  fato  trahunt  retrahuntque  sequamur 
Omnibus    aliis   locis  qui  restant  fortuna   eandem  signi- 
ficationem  habet  quae  Parcae  aut  casus.     Delectationis  quo- 
que  plena  est  sententiarum  conformatio  audacissima  in  XII.  919: 

cunctanti  telum  Aeneas  fatale  coruscat, 

sortitus  fortunam  oculis,  et  corpore  toto 

eminus  intorquet. 
i.  e.  Aeneas  autem  oculis  mensus  intervallum,  quod  Jovis  nu- 
mine  finitum  erat  Turno  ad   recipiendam  plagam  extremam, 
coruscat  telum  mortiferum  etc. 

fors  eandem  radicem  habens  quam  fortuna  invenitur  II.  94; 
XII.  41  et  X.  458;  XII.  714  quibus  locis  posterioribus  con- 
gruit  ipse  cum  fortuna  secunda. 

Fortuna  in  hominum  manu  est,  fortuna  mihi  videtur 
(juasi  mobilis  et  mutabilis  contraria  fato  quod  est  immobile 
et  immutabile.  Neque  aliud  nisi  illo  modo  explicari  potest 
illud  VI.  683  quo  pater  Anchises  in  amoenis  virectis  fortuna- 
tnruni  nemorum  recensebat  fataque  fortunasque  virum 
moresque  nianusque  i.  e.  Aeneas  recensebat  fortunas,  quas  per- 
ferre  aut  effugere  in  nepotum  manu  est  et  fata  quae  mutari 

non   possunt,   quae   imniutabili    omnipotentis  numine  perfer- 
renda  sunt. 

Numen.     Numen  quo  Vergilius  utitur  notione 

1.  potestatis,  auctoritatis  ut  I.  48: 

.  .  .  .  et  quisquam  numen  Junonis  adorat 
praeterea  i.  e.  potestatem,  auctoritatemque  Junonis. 

Eodem  sensu:  I.  447;  I.  666;  I.  674;  11.  154;  II.  232;  II.  336; 

n.  623;  II.  703;  III.  543;  III.  600;  IV.  269;  IV.  611;  V.  56; 

VI.  60;  VI.324;Vn.297;  VII.  310;  IX.  247;  XI.  232;  XII.  180. 

2.  voluntatis,  iussi  ut  II.  123; 

hic  Ithacus  vatem  magno  Calchanta  tumultu 
protrahit  in  medios:  quae  sint  ea  numina  divom 
flagitat  i.  e.  quae  sint  voluntas  divom  eorumque  iussa 

flagitat.     Simili    modo    interpretandum    est  L  133;   II.  776; 

VI.  266;  VI.  368;  VII.  119;  VII.  385;  VII.  584;  VHI.  574; 

IX.  661;  X.  31;  XI.  901;  XII.  188. 

3.  idem  significans  atque  deus  ut  I.  603: 

.  .  .  .  si  qua  pios  respectant  numina. 

Eodem  sensu:  I.  8  (laeso);  11.  141;  11.  183  (laeso);  II.  396; 

II.  735  (male  amicum);  III.  264  (magna);  III.  372;  III.  633 

(magna);  III.  697  (magna);  IV.  382  (pia);  VI.  68;  VIII.  186; 

VIII.  512;  X.  221  (maris);  X.  375;  XII.  182  (quae  caeruleo 

sunt  numine  ponto);  XII.  201. 

Idem  atque  oracula,  dicta  deorum  in  III.  363: 

.  .  .  .  et  cuncti  suaserunt  numine  divi 

Italiam  petere  et  VIII.  78: 

adsis;  o  tantum  et  proprius  tua  numina  firmes. 

Addendi  sunt  V.  466: 

non  vires  alias  conversaque  numina  sentis? 

pro  quo  in  oratione  soluta  dicitur:    mutatam   certaminis  for- 

tunam.    et  III.  600: 

....  per  sidera  testor 

2* 

per  sujiLTOs  atque  hoc  coeli  spirabile  nuraen, 
tollite  nie,  Teucri.    pro:  per  superos  atque  per  auroram. 
In  II.  178  canit  Calchas: 
nec  pos.se  Argolicis  excindi  Pergami  telis 
oniina  ni  rej^etant  Argis  numenque  reducant  i.  e. 
Palladium  reducant. 

8ignificationes  auteni  sub  1,  2,  3  saepius  inter  se  con- 
fundere  eorumque  discriraen  saepissime  ex  lectoris  cogitatione 
dependere  ad  intellegendum  difficile  non  est.  Ponamus 
exempli  causa  II.  336;  V.  56;  VIII.  574  quibus  locis  numen 
verti  potest  aut  voluntate,  iussis  divom  aut  potestate,  auctori- 
tate.  Idem  in  XI.  232  quo  vis  numinis  simillima  notionis 
est  non  tantum  sub  3  sed  etiam  sub  1  et  2. 

Interest  autem  permultum  inter  numen  et  deum,  quod 
ut  mea  fert  opinio  facile  cognosci  potest  ex  II.  141: 

,  .  .  .  te  per  superos  et  conscia  numina  oro.     YI.  68: 
.  .  .  .  da  Latio  considere  Teucros 
errantisque  deos  agitataque  numina  Troiae.     X.  221: 
....  nymphae  quas  alma  Cybele 
numen  habere  maris  (iusserat). 
Primo  autem  loco  numina  sola  neque  vero  superos  con- 
scios    esse  veri  nulla  ratione  contenditur;    conscia    etiam  ad 
superos  referendum  est.     Infra  videbimus  deos,  superos  con- 
scios  esse  futuri,    qua  de  causa  etiam  veri,    quod  vera  sunt 
res    futurae.     Quanquam   sine    dubio  in  praesentia  interdum 
perspiciendum  est  verura,  taraen  saepissime  ei  oppositum  est 
falsum,  fictum;  veruni  autom  per  se  cognosci  non  potest  nisi 
aperte    post    acerrinuun    vehementissimumque    certamen    cum 
fi(t(j  falsoque  in  tem})ore  futuro. 

8in  autem  tres  locos,  quos  supra  comraemoravinms,  accu- 
ratius  consideramus,  apertura  est  ac  raanifestum  supwos,  deos 
pertinere  ad  personas,  ad  divinitates.  .  .  numina.   Errare  autem 

promovere  nemo  potest  nisi  persona,  cura  divinitas  ut  res 
sensibus  non  subiecta  motionis  quidem  compos  non  sit,  sed 
tamen  actionis  sola  mente  percipiendae  ut  animi  motus,  per- 
turbationis  quae  nimii-um  dei  miscere,  ciere,  agitare  possunt. 
Cuius  rei  testis  est  etiam  X.  221  quo  nymphas  numen  habere 
maris  alma  Cybele  iusserat.  De  corporibus  autem  visu  tactu- 
que  manifestis  scribendum  sit  esse  pro  habere.  Qua  de  causa 
dei  modo  amicos,  amores,  delicias  habent,  qua  de  causa  ne- 
minem  facere,  pingere  possunt  nisi  deos,  quam  ob  rem  solus 
deus  ducit,  regit  homines. 

Fatnm.  Fati  vocabuhim  apud  Vergihum  centies  vicies 
ter  invenimus  et  signiticat. 

1.  numen  divi  ut  U.  54: 

et  si  fata  deum,  si  mens  non  laeva  fuisset 
impulerat  ferro  Argolicas  foedare  latebras 
idem  11.  257;  IV.  614;  VI.  376;  VII.  50;  VII.  239. 

2.  oracula  sive  dicta  deorum  ut  I.  382: 

bis  denis  Phrygium  conscendi  navibus  aequor 
matre  dea  monstrante  viam  data  fata  secutus 

eodem  sensu:    V.  656;    V.  703;    VI.  45;  VI.  67;  VII.  255; 

VIL  272;  VII.  584;  VIU.  133;  X.  67;  X.  154. 

3.  imperium,  iussum  ut  VUI.  292  quo  Hercules  duros 
mille  labores  rege  sub  Eurystheo  fatis  Junonis  iniquae  per- 
tulit.  i.  e.  imperiis  iussis  Junonis  iniquae.     Idem  IV.  614. 

Praeterea  fatum  legitur  IX.  204  pro  periculis  XII.  507 
pro  morte  et  III.  9  pro  vento.  Omnibus  autem  aliis  locis 
fatura  idem  est  atque  fortuua,  fors,  casus,  sors  aliaeque  no- 
tiones  fati  vira  significantes. 

Fas  eiusdem  radicis  qua  fatura  (a  fando)  et  sensum  et 
vim  fati  perhibet:  legitur  autem  fas  II.  778;  VI.  438;  IX.  96, 
ahis  autem  locis  quibus  apud  Vergilium  fas  scribitur  idem 
atque  ius  valet. 

Derivfttji  ex  fato  et  fas  sunt  adiectiva:  fatifer  et  fatalis, 
aut    fatuni    ferens   aut  fato   debitum  significans  ut  IV.  355; 

V.  82  fatalia  arva  i.  e.  arva  fato  debita  aut  U.  237;  XII.  919 
fatalis  machina  et  fatale  telum  i.  e.  machina  Troiae  fatum 
(iiiteritum)  f»'rens  et  telum  fatum  (mortem)  ferens  pro  quo 
Vlll.  G21  fatifer  ensis  et  IX.  631  fatifer  arcus  scribitur.  Simili 
modo  adiectiva  usurpantur:  II.  165;  VI.  409;  VI.  515;  VII.  115; 
J.\.   l:i3;  XI.   130;  XI.  232;  XU.   232. 

Parcac.    Unicuique  ab  initio  fatum  debitum  est;  confer 

VI.  683  quo  pater  Anchises  in  sedibus  beatis  apud  inferos 
nepotum  fata  recensebat.  Cui  fato  homo  mortalis  subiectus 
est  per  totam  viam  expressam  imagine  longi  fili  quod  ad 
ultimum  mors  secat.  Neque  fieri  potuit  quin  phantasia  sibi 
pei*sonam  effingeret  qui  hoc  filum  legebat  idque  ad  extremum 
.secabat:  parcam  —  quo  vocabulo  Vergilius  in  singulari  non 
utitur  cf:  I.  22;  III.  379;  V.  798;  IX.  107;  X.  419;  X.  815; 
XII.  147;  XII.  150.  In  mythologia  autem  saepis-sime  pro- 
prietas  quaedam  Jovis  humana  specie  inducitur,  primo  tropice 
per  imaginem,  deinde  vera  germana  persona,  quae  postremo 
animal  per  se  ratione  praeditum  sive  vim  divinam  se  gerit. 
Cf :  Naegelsbach.  Horaerische  Theologie  §  101.  102.  Quam 
proprietatem  in  aliis  invenimus  etiam  in  III.  379  quo  cetera 
fari  parcao  prohibent  i.  e.  Juppiter  qui  omnium  vaticiniorum 
auctor  est  cetera  fari  prohibet  III.  250;  praeterea  in  I.  22 
et  V.  798  quibus  parcae  pro  fato  sive  Jovis  numine  usurpatur. 

Fati  conscii.     Fati  apud  Vergilium  conscii  sunt: 
1.    vates    ut   Deiphobe  Glauci    quae   III.  443    rupe    sub 
ima   fata   canit   et  VI.  66    praescia  venturi  est.  cf.  etiam  VI. 
10.  83  S{{(|.  III.  94  sqq.  quo  Aeneas  primum  audit 
....  quae  vos  a  stirpe  parentum 
prima  tulit  tellus,  eadem  vos  ubere  laeto 
accipiet  reduces.  antiquam  exquirite  matrem. 

lU.  250  sqq.,  quo  Celaeno  maxima  furiarmii  Dardanidis  pan- 
dit,  quae  Phoebus  Apollo  ei  praedixerat. 
III.  359  sqq.  quo  Aeneas  quaesit  Helenum 

Troiagenam  interpretem  divom,  qui  numina  Phoebi, 
qui  tripodas,  Clarii  laurus,  qui  sidera  sentit 
et  volucrum  linguas  et  praepetis  omina  pinnae. 
X.  417  quo  genitor  Halaesi  fata  cavens  filiura  silvis  celaverat. 
III.  183  canit  sola  Cassandra  Anchisae  casus  generis  Teucro- 
rum  et  11.  246  aperit  eadem  fatis   futuris  ora  dei  iussu  non 
unquam    credita    Teucris.     VII.  96  sqq.    quo    Faunus  Latini 
regis  genitor  progeniei  canit,  ne  petat 

....  conubiis  natam  sociare  Latinis. 
externi  venient  generi,  qui  sanguine  nostrum 
nomen  in  astra  ferant. 
Restant  E.   122;  YII.   79;  YIIL  499  quo  univei-se  vates 
et  haruspex  fata  canunt. 

2.  dei  ut  Vulcanus  VIII.  627  haut  vatum  ignarus  ven- 
turique  inscius  aevi.  I.  39  Juno  non  potest  Italia  Teucrorum 
avertere  regem  quippe  vetant  fata,  ergo  praescia  est  Juno 
venturi;  quod  intellegi  potest  etiam  ex  XU.  808  quo  loco 
lucide  Jovis  voluntatem  i.  e.  fatum  Turni  Junoni  notam  esse 
legitur.  V.  704  Tritoiiia  Pallas,  quae  seniori  Nauti  responsa 
dabat 

....  vel  quae  portenderet  ira 
magna  deum  vel  quae  fatorum  posceret  ordo 
III.  148  sqq.  effigies  sacrae  divom  Phrjgiique  penates 
.  .  .  .  sic  adfari  et  curas  his  demere  dictis 
quod  tibi  delato  Ortygiam  dictm*us  Apollo  est, 
hic  canit  et  tua  nos  en  ultro  ad  limina  mittit  etc. 
Ut  autem  hic  omnium  vatum  auctor  Apollo  videtur  esse, 
sic  etiam  lU.  250;  UL  359;  II.  246;  VL  77  quibus  omnibus 
locis  et  Celaeno  furia  et  Helenus  et  Cassandra  et  Deiphobe 

Glauci  Apollinis  iussu  canunt  atque  praedicunt;  Apollinem 
ipsum  autem  (lonum  canendi  a  .love  omnipotenti  accepisse 
ex   III.  250  apparet. 

3.  inferi  videmus  in  VI.  683  (juo  pater  Anchises  con- 
valle  virenti  inclusas  animas  superum  ad  lumen  ituras  lustra- 
bat  et  recensebat  caros  nepotes  eorumque  fata  fortunasque 
moresque.  et  Creusa  II.  780  sqq.  quae  infelix  simulacrum  at- 
que  urabra  visa  ante  oculos  Aeneae  praedicit,  longa  futura 
exilia,  vastum  muris  aequor  arandum,  venturum  in  terrani 
Hesperiam  etc. 

4.  sidera  IV.  519  conscia  fati,  quod  sidera  quasi  coeli 
oculi  omnia  vident  itaque  et  hominum  fata;  confer  IV.  167 
quo  loco  fulsere  ignes-  et  aether  conscius  conubiis  in  spelunca 
apaca  nocte  tecta. 

Atque  quamvis  sit  molestum  confitendum  est  neque  vates 
neciue  deos  conscios  esse  fati  toti  atque  universi.  Neque 
Helenus  patrem  Anchisem  brevi  moriturum  Aeueae  praedicere 
potest  neque  IX.  328  ipse  Rhamses  augurio  pestem  depellere 
potuit  se  nocte  ad  Teucrorum  castra  interiturum  nesciens. 
I.  18  .luno  quanquam  progeniem  Troiano  a  sanguine  excidio 
Lil)yae  venturam  audiverat,  quae  Tyrias  arces  olim  verteret, 
tamen  autem  omnibus  nervis  contendit,  ut  a  Libya  malum 
depelleret  fataque  flecteret.  Ex  quo  conficitur  ut  Juno  nequa- 
quam  conscia  fuerit  fati  toti  atque  universi,  quod,  ut  ipsa 
confitetur  regina  divom,  mortalibus  et  deis  aeternum,  inviola- 
tum  sit  neque  flecti  possit.  Audierat  Juno  neque  ultra.  Idem 
dicendum  est  de  Venere  I.  261  sqq.  cui,  cum  de  nepotis 
cari.ssimo  fato  timeret,  hominum  sator  atque  deorum  longius 
volvens  fatorum  arcana  movet. 

Kpitheta  Jovis.  Omnibus  autem  locis  de  fato  relatis 
atcjue  expositis  videamus  qualem  finxerit  Vergilius  Joveni 
Satumium.     P]pitheta  Jovis,  dei  optimi  maximi,  apud  Vergi- 

lium  exigua  sunt  ac  leviora  Homericis.  Si  quae  diligenter 
consideramus  removenda  sunt  praeterea  non  pauca,  ut  magnus, 
cum  in  aliis  et  Apollo  IX.  654  et  III.  12;  X.  6  ipse  omnes 
dei  magni  appellentur.  Pari  modo  magnanimus  et  genitor 
comprobari  non  possunt,  quod  illud  etiam  de  Aenea  dicitur 
I.  260  hoc  de  Neptuno  I.  155.  Ipse  omnipotens,  quod  vi  ac 
significatione  omnia  alia  epitheta  multo  praecurrit,  pertinet 
nequaquam  ad  Jovem  solum.  Legimus  in  aliis  IV.  693  et 
VII.  428  omnipotens  (Juno)  Satumia  XI.  790  omnipotens 
Apollo  VIII.  324  omnipotens  fortuna  et  ipse  omnipotens 
Olympus  XII.  791  quod  pro  omnipotenti  Olympi  rege.  Epi- 
theta  autem,  quae  pertinent  et  ad  alios  deos  aliaque  numina, 
summo  omnium  deumque  hominumque  leviora  sunt  ac  parum 
aut  nihil  valent  neque  aliud  nisi  naturam  significant  quae  est 
promiscua  et  summo  Jovi  et  aliis  deis  aliisque  numinibus. 

Juppiter  Ol.vmpicus.  Nunc  autem  respiciamus  ceteros 
locos  quibus  de  Jove  scribitur.  Juppiter  est  pater,  genitor, 
rex  hominum  deumque,  rector  boni  malique,  cui  inest  aeterna 
ac  prima  potestas  omnium  rerum  X.  100,  nihil  aliud  est  quod 
iam  implorare  dei  possunt  X.  19.  Cuius  autem  potestatis 
symbolum  fulmen  est  quod  etiam  quo  utantur  interdum 
carrissimis  suis  tribuit  I.  42.  Fulmine  homines  deosque  terret 
I.  229  et  iratus  telum  contorquet  in  numinis  sui  et  iussi  con- 
temptores  quos  terribili  igni  praecipites  ad  imum  Tartarum, 
ad  umbras  adigit  VI.  592;  VII.  773.  Caelo  ab  alto  clarus 
intonet  qua  re  hominum  consilia  probat  iisque  benevolentiam 
suam  ostendit  VII.  141;  II.  692.  Regit  universum  et  torquet 
sidera  mundi  IX.  98  et  caelum  et  terras  numine  suo  IV.  269, 
condidit  caelum  umbra  et  noctes  diesque  efficit  VI.  271.  Ven- 
tos  tempestatesque  sonoras  quae  effusa  secum  terras  caelum- 
que  profundum  ferre  videntur  potenti  dextra  frenat  I.  60, 
suo    numine    fiunt    imbri    ac   grandines,  IX.  670,  caelumque 

terra.sque  sereiiat  1.  255;  vitae  necisque  dominus  est  morbos- 
que  mortalibus  mittit  XU.  851  fulmine  sancit  foedera,  tuetur 
liospites  atque  hospitium  I.  731;  XII.  200. 

Kex  est  .Iu])piter  in  deorum  consilio  quod  considit  in 
alto  Olyrapo.  Intrantem  salutant  eique  ob^aam  eunt  diomnes 
deaeque.  Concilio  tinito  onmes  caelicolae  eum  medium  ad 
limina  ducunt.  Eo  praesente  voce  clara,  magna  loqui  audet 
nemo,  susurri  modo  pervalant  deorum  ordines,  sola  murmura 
caeca  audiuntur.  Verba  facere  coepit  et  domus  alta  deum 
silescit,  silet  arduus  aether,  zephyri  ponuntur,  Neptunus  ipse 
tumida  aequora  temperat  rotisque  levibus  summas  perlabitur 
undas.  JSin  autem  adnuit  coelestibus  tellurem  solo  tremefacit, 
intonunt  poli  et  concutitur  sedibus  suis  altitonans  Olympus 
X.  100  sqq. 

Haud  scio  an  Homerus  Jovem  talem  potentem  atque 
au^u.stuin  qualeni  Aer^ilius  finxerit. 

Juppiter  una  cum  fato.  Re  vera  subiecti  sunt  Jovi 
omnes  et  liomines  et  dei  et  fatum  quod  omnibus  rebus  humi- 
lius  ac  Jovis  infirmius  sine  ullo  dubio  in  Olympici  dicione 
est.  Cuius  argumentum  sint  in  aliis  X.  100;  X.  18  quo  patri 
omnipotenti  prima  atque  aeterna  potestas  omnium  rerum 
inest  XII.  829  quo  Juppiter  appellatur  hominum  rerumque 
repertor  qui  III.  375  mortalibus  fata  sortitur.  Qui  autem 
loci  praeter  ea  confirmant  atque  evincunt  Vergili  opus  cuni 
Homeri  temere  coiuparari  non  posse,  cum  ni  Juppiter  rerum 
omiiiuiii  ropertur  ni  (jui  fata  sortitur  apud  Homerum  invenia- 
tur  ncciuaquam  Vergilium  fati  doctrinam  Jovisque  potes- 
tatem  atque  imperium  ex  Homero  hausisse  dici  potest. 

Sed  revertamur  ad  rem  et  spectemus  primo  locos  qui- 
bus  Jovis  potentia  a  fati  vi  seiuncta  per  se  nullius  vel 
adiumento  vcl  auctoritate  dominari  videatur. 

\.  784:  nec  Jovis  inqierio  fatisque  infracta  quiescit. 

Junonem  ne  longa  dies  neque  uUa  pietas  mitigat,  omnia 
movet  et  superos  et  Acheronta  VII.  312  neque  etiam  revo- 
cant  Jovis  imperia,  iussa:  naviget  in  Italiam  qua  genus  alto 
a  sanguine  Teucri  proderet  ac  totum  sub  leges  mitteret  orbem 
IV.  239  et  Junone  auctore  matres  in  Siculae  arvis  iffnem 
focis  penetralibus  rapiunt  facesque  in  naves  coniciunt  V.  660; 
neque  fato  quiescit  fracta  quamquam  fatis  Teucrorum  regem 
Aeneam  in  Italiam  venturum  non  negat. 

Fatum  per  se  ineluctabile  est  qua  de  causa  Aeneae 
legatus  Ilioneus  VII.  234  fata  per  Aeneae  iurat,  sed  moras 
addi  fatumque  trahi,  proferri  deis  atque  hominibus  permittitur 
quod  in  aliis  apparet  ex  II.  653  quo  Aeneas  et  Creusa  et 
Ascanius  et  omnis  domus  patrem  obsecrant,  ne  fato  urguenti 
incumbat  et  XII.  395  c^uo  Japis  Phoebus  dilectus,  ut  depositi 
proferret  fata  parentis  scire  potestates  herbarum  usumque 
medendi  maluit  et  VII.  313  Juno: 

non  dabitur  regnis  esto  prohibere  Latinis, 
atque  immota  manet  fatis  Lavinia  coniunx: 
attrahere  atque  moras  tantis  licet  addere  rebus. 
et  X.  622  quo  Juppiter  Junoni,    ut  Turnum   fuga  tollat  at- 
que  instantibus  eripiat  fatis  permittit,  si  mora  praesentis  leti 
et  tempus  caduco  iuveni  oratur,  sin  autem  istis  sub  precibus 
altior  ulla  veuia  latet  i.  e.  Turnum  mortem  effugere  fatum- 
que    mutari    spes  est  inanis.     Quod  etiam  explanat  IV.  696 
quo  Didonem  nec  fato  nec  niorte  merita  perisse  sed  miseram 
ante  diem  subitoque  accensa  furore  dicitur.    Ex  quo  conficitur 
ut    mortalis   Jove    concedente   et   instanti  morti  eripi  et  ante 
diem    perire    possit.     Quod    autem   fatum   per   se  immutabile 
est,    Juppiter   Veneri    iure   I.  257:    differ    tempus    paululum, 
manent    tibi    imniota  tuoruni  fata,    quaecuncjue  Juno  conflat 
atque  molitur. 
et  X.  113:    fata   viam   invenient   sive   oracula,    dicta   deorum 

recte  explanata  sive  non  comprehensa  ut  etiani  IX.  135  sat 
fatis  Venerique  datum,  tetigere  quod  arva  fertilis  Ausoniae 
Troes. 

Restant  au^m  4  loci  II.  778: 
....  nec  te  hinc  comitem  asportare  Creusam 
fas  aut  ille  sinit  superi  regnator  Olympi.     IV,  651: 
dulces  exuviae,  dum  fata  deusque  sinebant.     VIII,  398: 
nec  pater  omnipotens  Troiam  nec  fata  vetabant 
stare  decemque  alios  Priamum  superesse  per  annos.  VIII.  572: 
at  vos  o  superi  et  divom  tu  maxume  rector 
Juppiter,  Arcadii,  quaeso  miserescite  regis 
et  patrias  audite  preces,  si  numina  vestra 
incolumem  Pallanta  mihi,  si  fata  reservant,  sqq. 

Quibus  omnibus  locis  fatum  par  atque  idem  quod  Juppiter 
est;  at  quid  praeponendum  sit  ex  illis  quideni  locis  colligi 
non  potest. 

X.  8.  Separatam  autem  atque  accuratam  interpretationem 
exigunt  X,  8  et  IX.  94. 

X,  8:  abnueram  bello  Italiam  concurrere  Teucris, 

Adnuere  apud  Vergilium  invenitur:  I,  250;  IX.  106; 
IX.  625;  X.  115;  XI.  20;  XI.  797;  XII.  187  quod  ut  apparet 
ex  IX.  106;  X.  115  consilium  Jovis  immutabile  confirmat 
fidemque  addit  Stygii  per  flumina  fratris  per  pice  torrentis 
atraque  voragine  ripas.  Per  analogiam  consequenter  abnuere 
declararet  interdictum  Jovis  immutabile,  cui  nuUa  universi 
potestas  neque  mortalis  neque  numinis  repugnare  potest. 
Nihilominus  Junonem  Teucris  bello  concurrere  legimus.  Ver- 
gilium  extremum  perpoliendi  operis  laborem  non  adhibuisse 
vel  potius  adhibere  non  potuisse  plane  illustrat,  Tantum 
abest  ut  Juppiter  abnuat  bello  Italiam  concurrere  Teucris, 
ut  praedicens  Veneri  fata  Dardanidum  canat  I.  262: 

hic  bellum  ingens  geret  Italia  populosque  feroces 

contendet,  moresque  viris  et  raoenia  ponet, 
tertia  dum  Latio  regnantem  viderit  aestas 
ternaque  transierint  Rutulis  hiberna  subactis. 
et  Juno  Vn.  313: 

non  dabitur  regnis  esto  prohibere  Latinis 
atque  immota  manet  fatis  Lavinia  coniunx: 
at  trahere  atque  moras  tauti  licet  addere  rebus, 
at  licet  amborum  populos  excindere  regum. 
quo  Junoni  amborum  regum  populos  excindi  a  Jove  permit- 
titur,    priore    autem    loco    Aeneam    bellum    ingens   in    Italia 
gesturum  Rutulosque  victurum  Yeneri  Zeus  praedicit. 

Praeterea  V.  730  quo  somnii  species  a  Jove  missa  facie 
parentis  Anchisae  filio  canit  voces: 

....  gens  dura  atque  aspera  cultu 
debellenda  tibi  est  Latio. 
et  postremo  Deiphobe  Glauci  Aeneae  canit  VL  86: 
....  bella,  horrida  bella 
et  Thybrim  multo  spumantem  sanguine  cerno. 
non  Simois  tibi  nec  Xanthus  nec  Dorica  castra 
defuerint;  alius  Latio  iam  partus  Achilles 
natus  et  ipse  dea. 
Deiphobae    Glauci    Phoebus    Apollo    omnia   praedixerat, 
Apollini  autem  Juppiter.    NuUius  igitur  Jovem  abnuere  bello 
Italiam    concurrere  Teucris    mentionis    est  neque  ahud  relin- 
quitur  nisi  fateri  neminem  mortalium  ne  poetas  quidem  culpa 
vacare.    Universe  auteni  Jovis  verbis  in  deorum  concilio  nihiJ 
actum  neque  eximium  ingenii  acumen  adhibuisse  dici  potest. 
Perlegamus  ut  exemplo  utar  X.  107: 

quae  cuique  est  fortuna  hodie,  quam  quisque  secat  spem 
Tros  Rutulusve  suat  nuUo  discrimine  habebo  etc. 

At  paucis  versibus  post  Venerem  contra  Jovis  imperium 
Teucris,  RutuUs  Junonem  auxiUum  ferre  legitur  et  ipse  Jovis 


—     18     — 

monitu  689  Mezentius  ardeus  succedit  pugnae.     Perlevissimi 
etiam  sunt  versus  XII.  725  sqq.: 

Juppiter  ipse  duas  aequato  examine  lances 
sustinet  et  fata  inponit  diversa  duorum, 
quem  damnet  labor  et  quo  vergat  pondere  letum. 
qui  mea  ciuidem  sententia  imperito  interpositi  sunt,  quod 
primo  ostendit  pronomen  liic  728,  cum  illud  nunquam  per 
quattuor  versus  a  substantivo,  ad  quod  pertinet,  seiungi  posset. 
Praeterea  autem  hi  versus  levissime  coniuncti  dispositione 
atque  distributione  carent  et  ipse,  quod  summum,  deest  home- 
ricum:  QSTte  d^aioif^iov  tj^iaQ  inclinata  autem  Turni  fatalis  dies, 
sine  quo  versus  supra  commemorati  comprehendi  non  possunt. 
Recte  fortasse  Macrobius  V.  13  qui  inferiorem  hic  Vergilium 
Homero  observat,  eo  quod  Homerus  haec  dicat,  iam  antequara 
appareret  utram  in  partem  propenderet  victoria;  Vergilius 
autem  eadem  sero,  postquam  et  praevisum  et  praedictum 
fuisset  (XII.  149  sq.)  Turnum  utique  periturum:  „Haec  auteni 
ratio  fuit  non  aequandi  omnia,  quae  ab  auctore  transcripsit, 
quod  in  omni  operis  sui  parte  alicuius  Homerici  loci  imita- 
tionem  volebat  inserere,  nec  tamen  humanis  viribus  illam 
divinitatem  ubique  poterat  aequare.  —  Sed  haec  et  alia 
ignoscenda  Vergilio,  qui  studii  circa  Homerum  nimietate 
excedit  modum  et  re  vera  non  poterat  non  in  aliquibus 
minor  videri,  qui  per  omnem  poesin  suam  hoc  uno  est  prae- 
cipue  usus  archetypo.  Acriter  enim  in  Homerum  oculos  in- 
tendit,  ut  aemularetur  non  modo  magnitudinem ,  sed  et  sim- 
plicitatem  et  praesentiam  orationis  et  tacitam  maiestatem. 
Hinc  diversarum  inter  heroas  suos  personarum  varia  rnagni- 
ficatio;  hinc  deorum  interpositio:  hinc  auctoritas  fabulosorum; 
hinc  affectuum  naturalis  expressio;  hinc  monumentorum  per- 
secutio;  hinc  parabolarum  exaggeratio:  hinc  torrentis  orationis 
sonitus;  hinc  rerum  singularum  cum  splendore  fastigium." 

IX.  94.    0  genetrix  quo  fata  vocas?  aut  quid  petis  istis? 
mortaline  manu  factae  immortale  carinae 
fas  habeant  certusque  incerta  pericula  lustret 
Aeneas?    cui  tanta  deo  permissa  potestas? 
Qui    locus    initio    sententiae    Jovem    summum    optimum 
fatumque  in  eius  dicione  esse  repugnare  videtur.    Sin  autera 
accuratius  perspexeris  meliora  disces: 

1.  Quod  carinae  mortali  manu  factae  iramortale  fas 
habeant  Juppiter  miratur;  cui  tanta  deo  permissa  potestas? 
Quo  matrem  petere  permultum,  minime  vero  quod  nullo  modo 
fieri  potuerit  intellegi  Juppiter  vult,  cum  paullo  post  revera 
navibus  eripiat  mortalem  forraam  et  ut  magni  aequoris  sint 
deae  permittat 

2.  certusque  incerta  pericula  lustret  Aeneas? 

Quod  Juppiter  nuUa  ratione  permittere  potuit  nisi  totum 
minutatim  Aeneae  sahiti  prospiceret  neque  se  cupiditatibus 
vanis  atque  inanibus  Veneris  et  Junonis  immisceret.  Juppiter 
uniuscuiusque  fatum  per  se  destinat  neque  rationem  ac  viam 
quae  ad  fatum  iraplendura  ducit.  Tantulum  neglegit  regnator 
deum,  caelum  ac  terras  qui  numine  torquet,  id  ministris  suis 
et  deis  et  hominibus  concedit.  Ab  his  et  ilhs  via  ac  cursus 
rerum  dependet,  quarum  exitus  solus  a  Jove  destinatur. 
Juppiter  sin  autem  tahbus  in  rebus  vanis  atque  inanibus  se 
contereret,  sin  ut  Aeneas  certus  incerta  pericula  lustraret 
permitteret,  tempestas  saeva  Aeneae  a  Junone  perniciei  missa 
inutihs  esset,  supervacaneum  matrum  quae  faces  in  naves 
coniciunt,  studium,  iurgium  et  rixa  inter  Junonem  et  Venerem 
inutiha,  supervacaneura  —  totura  Vergih  carraen. 

Juppiter  fati  confector.  Quo  facto  transeamus  ad 
locos  quibus  Juppiter  consulit,  ut  fatum  ad  eifectum,  ad  exi- 
tum  perducatur  neve  ulla  forte  sive  fortuna  evertatur.  I.  237 
Venus  Jo^T: 

pollicitu's:  quae  te,  genitor,  senteutia  vertit? 
I.  240:  queni  das  finem,  rex  magne,  laborum. 

X.  34:  cur  nunc  tua  quisquam  vertere  iussa  potest? 

cui  Juppiter  respondet  I.  257:  confirma,  erige  animum  tuum, 
manent  immota  tuorum  fata  tibi  et  XII.  803.  ventum  ad 
supreraum  est  806  ulterius  temptare  voto. 

Juppiter  Junonis  precibus  cederat  eique  permiserat,  ut 
Turni  morti  moram  faceret.  Nunc  autem  fata  impleri  tempus 
erat  et  ulterius  temptare  deus  vetat.  IV,  237.  quo  Juppiter 
Aeneae  Mercurium  mittit,  ut  ei  nuntiaret:  naviget. 
haec  summa  est,  bic  nostri  nuntius  esto;  praeterea  VIII.  381 
quo  Aeneas  Jovis  imperiis  Rutulorum  constat  oris. 

Juppiter  summus.  Sequuntur  deinde  loci  quibus  uni- 
verse  Juppiter  summum  numen  nominatur  ut  I.  522  quo 
Juppiter    Didoni    novam    condere    urbem    institiaque    dedit. 

XI.  118  cui  vitara  deus  aut  sua  dextra  dedisset  vixet,  respondet 
Aeneas  Latini  legatis.     X.  18  Venus: 

o  pater,  o  horainum  rerumque  aeterna  potestas? 

namque  aliud  quid  sit,  quod  iam  implorare  queamus? 
cui  respondebat  pater  omnipotens  reruni,  cui  priraa  potestas 
insit  X.  100   et  qui  in   melius  si  vult  omnia  orsa  reflectere 
potest  X.  632;    qua   de   causa  Juno  a  Jove  petivit  XII.  823: 
ne  vetus  indigenas  nomen  rautare  Latinos 
neu  Troas  fieri  iubeas  Teucrosque  vocari 
quae  omnia  833  Juppiter  dat.    III.  171  quo  Juppiter  Aeneae 
dictaea    arva    negat    et  XI,  901   saeva  Jovis  numina  pellunt 
Turnum  tramitem  silvae  convexum  relinquere,  obsessos  colles 
et  neraora  aspera  deserere. 

Addendi  sunt  his  loci  quibus  Juppiter  ut  deus  optinius 
maximus,  omniuni  fatorura  praescius  est,  cuni  alii  dei  in  hi.s 
Juno  omnipotens  coniunx  magnanimi  parteni  raodo  venturi 
sciant  ut  I.  261: 

fabor  enim  quando  liaec  te  cura  remordet 
longius  et  volvens  fatorura  arcana  movebo, 
(luam  ad  rem  pertinet  etiam  III.  250  quo  Celaeno  furiarum 
maxima  Aeneae  canit  quae  ei  Phoebus  Apollo,  Phoebo  autem 
pater  omnipotens  praedixerat.  Quibus  autem  omnibus  locis 
vi  atque  auctoritate  Jovem  fato  praestare  aliquantum  prae- 
currunt  I.  278: 

his  ego  nec  metas  nec  tempora  pono 
imperium  sine  fine  dedi,  quo  Juppiter  ipse, 
nequaquam  fatum  quod  respiciendum  est,  nec  metas  uec  tem- 
pora  Romanorum  imperio  ponit. 

Addendi  sunt  X.  18;  X.  100  quibus  patri  omnipotenti 
prima  atque  aeterna  potestas  omnium  rerum  inest  et  XTT,  829 
quo  Juppiter  appellatur  hominum  rerumque  repertor  qui 
X.  35  nova  fata  condere  potest  et  III.  375  hominibusque 
deisque  fata  sortitur. 

Nunc  autem  si  in  extrema  commentatione  breviter  paucis 
verbis,  quid  actum  atque  efiFectum  sit,  complectamur,  nuUo 
Vergili  carminis  loco  Jovem  fato  subiectum  esse  plane  ac 
clare  dici  nobis  confitendum  est.  Sunt  quidem  nonnulli  qui- 
bus  Jovis  potentia  et  fati  vis  simul  dominari  videntur,  quod 
autem  revincitur  ac  redarguitur  locis  I.  278;  X.  18;  X.  100; 
XII.  829;  X.  35;  UI.  375  quibus  unum  esse  deum  cui  prima 
atque  aeterna  insit  potestas,  qui  homines,  fata  omniaque 
reppererit  atque  condiderit  perspicue  atque  aperte  legitur. 


Appeiulix. 


Tabula  omnium   locoruin,    quibus   de  Jove,    deo,    fato   aliisque 
numiuibus  dicitur. 


1.  Juppiter. 


honiinum 


rex:  I.  65 

II.  648 

X.  2 

X.  743 

I.  241  magnus 

V.  553  maguus  —  01j'mpi 

X.  621      1       ,.      •  ni 
XTT    140   i    '^^^'^^^'^  Ulympi 

III.  20  .superus  coelicoluni 
ni.  375  \    , 

XII.  851j   ^^''''' 

XII.  791  omnipotentisOlympi 

rector:  VIII.  572  maxumus  divum 

regnator:  11.  779  superi  Oljniiiji 

VII.  558  sumini  Olympi 

X.  437  magni  Olympi 

IV.  269  deum 

i.        VTT    oon     I  hominum 
repertor:  XII.  829    {     ^ 
^  \  rerumque 

sator:  I.  254      |  hominuiu   atque 

XI.  725  j  deorum 

pater:  I.  60 

III.  251 

IV.  25 

VI.  592 

VII.  141      >  omnipotens 

VII.  770 

VIII.  398 
X.  100 
XII.  178 
I.  665  summus 
VI.  780  superum 

IX.  495  maguus  —  divum 

I.  65 

II.  648 

X.  2       ;    divom 
X.  743 
X.  875 
II.  617  pater 


pater 


pater:  II.  689 

V.  690 

X.  18 

X.  62     ' 
genitor:  I.  237 

IX.  680 

X.  45 
XII.  200 
XII.  843 

VII.  806  deum 
X.  668  omnipotens 
magnanimus:  XII.  144;  XII.  878 
summus:   I.  380      \    t        •,^ 
VI.  123  j   JuPPit«i 

I.  665  pater 
hominum    rerumque    aeterna  po- 

testas  X.  18 
omnipotens:  IV.  220 
X.  615 

I.  60 

III.  251 

IV,  25 

VI.  592 

VII.  141 

VII.  770 

VIII.  398 
X.  100 
XII.  178 

II.  689 

IV.  206 

V.  687 

IX.  625      ' 

X.  668  genitor 
magnus:  III.  104   ] 

IX.  209       Juppiter 
IX.  82     I 
I.  241    \     ^ 
V.  553  )   '^^ 
IX.  495  pater 


>■  pater 


Juppiter 

sors. 


I.  139;  I.  508;  II.  201;  II.  555;  IV.  346;  V.  190;  VI.  72;  VI.  114; 
VI.  431;  VI.  761;  VII.  269;  IX.  268;  X.  450;  X.  501;  XI.  110;  XI.  165; 
XII.  54;  XII.  932. 

3.  casas. 

I.  9;    I.  204;    I.  221;    I.  240;    I.  599;    I.  614;   1.  615;   I.  623;  I.  754; 

II.  10;    II.  93;    II.  105;    II.  507;   II.  563;   II.  750;  III.  183;  lU.  265; 

III.  299;  III.  317;  III.  505;  III.  709;  V.  350;  V.  453;  VI.  531;  VIII. 
533;  VIII.  578;  IX.  211;  IX.  277;  IX.  291;  IX.  299;  IX.  514;  IX.  723: 
X.  61;  X.  316;  X.  791;  XI.  244;  XII.  21;  XII.  32;  XII.  61;  XII.  321. 

4.  numen. 

I.  8;    I.  48;    I.  133;    I.  447;    I.  603;  I.  666;   I.  674;  II.  123;  II.  141; 

II.  154;    II.  178;    II.  183;   II.  232;   II.  336;  II.  396;  II.  622;  II.  703; 

II.  735;  II.  776;  III.  264;  III.  363;  III.  372;  III.  548;  III.  600;  III.  633; 

III.  697;  IV.  269;   IV.  382;   IV.  611;  Y.  56;  V.  466;  VI.  50;  VI.  68; 

VI.  266;   VI.  324;   VI.  368;   VII.  119;   VII.  297;  VII.  310;   VE.  385; 

VII.  584;  Vm.  78;  VIII.  186;  VIII.  512;  VIII.  574;  IX.  247;  TX.  661; 
X.  31;  X.  221;  X.  375;  XI.  232;  XI.  901;  XII.  180;  XU.  182;  XII.  188; 
XII.  201. 

5.  parcae. 

I.  22;  III.  379;  V.  798;  IX.  107;  X.  419;  X.  815;  XII.  147;  XII.  150. 

6.  fortnna. 

I.  240;  I.  454;  I.  517;  I.  628;  U.  79;  II.  350;  II.  387;  II.  656;  111.318; 

III.  493;  III.  609;  III.  615;  IV.  434;  IV.  603;  IV.  653;  V.  22;  V.  356; 

V.  604;  V.  710;  VI.  62;  VI.  95;  VI.  533;  VI.  615;  VI.  683;  VII.  559: 

VIII.  127;  VIII.  334;  VIII.  578;    IX.  41;  IX.  214;   IX.  240;  IX.  282; 

X.  49;    X.  107:    X.  284;   X.  435;  XI.  43;  XI.  108;  XI.  128;  XI.  253; 

XI.  345;   XI.  761;    Xll.  147;  XII.  405;  XII.  593;  XII.  637;  XII.  677; 

XII.  694;  XII.  920. 

7.  fors. 

II.  94;  X.  458;  XII.  41;  XII.  714. 

8.  fatum. 

I.  2;  I    18;  I.  32;  I.  39;  I.  205;  I.  222;  I.  239;  I.  257;  I.  262;  I.  299; 

I.  382:  I.  546;  II.  13;  II.  34;  II.  54;  II.  121;  II.  194;  11.  246;  II.  257; 

II.  294;  II.  433;  II.  506;  II.  554;  II.  653;  II.  738;  III.  7;  HI.  9;  lU.  17; 
lU.  182;  UI.  337;  UI.  375;  UI.  443;  lU.  494;  lU.  700;  UI.  717;  lA^  14; 

IV.  20;  IV.  110;  IV.  225;  IV.  340;  IV.  440;  IV.  519;  IV.  614;  IV.  651; 
IV.  678;    IV.  696;   V.  656;   V.  703;  V.  707;  V.  709;  V.  784;  VI.  45; 

VI.  67;  VI  72;  VI.  147;  VI.  376;  VI.  449;  VI.  466;  VI.  511;  VI.  546; 
VI  683;  VI.  713;  VI.  759;  VI.  869;  VI.  882;  VII.  50;  VII.  79;  VII.  120; 
VU  123;  VII.  224;  VII.  234;  VII.  239;  VII.  255;  VII.  272;  m  293; 
VU.  314;  VII.  584;  VU.  594;  VIII.  12;  VIII.  133;  VIII.  292;  VIII.  334; 
VIII.  375;  VIII.  398;  VIU.  477;  VIII.  499;  VIU.  512;  VIII.  575; 
VIII.  731;  IX.  94;  IX.  107;  IX.  135;  IX.  137;  IX.  204;  IX.  643;  X.  35; 
X.  67;    X.   109;    X.   113;    X.   154;    X.  380;    X.  417;    X.  438;    X.  472; 

X    501;  X.  624;  X.  740;  XI.  97;  XI.  112;  XI.  160;  XI.  287;  XI.  587; 

XI.  701;    XI.  759;   XII.  111;  XII.  149;  XII.  895;  XII.  507;  XII.  610; 

XII.  676;  XII.  726;  XII.  795;  XII.  819. 

j).  fjitalis. 

II.  165;  II.  237;  IV.  355;  V.  82;  YI.  409;  VI.  515;  VII.  115;  IX.  133; 
XI.  130;  XI.  232;  XII.  232;  XII.  919. 

10.  fatifer. 

yill.  621;  IX.  631. 

11.  fas. 

II.  778;  IX.  96;  VI.  438. 


Lipsiae:    Typis  Hessi  A  Bcckori 

